Шәһәрбаныу Нилова: Кем нисектер — мин иртәнге алтынсы яртынан киске 11-11.30 тиклем эш менән булам. Ғаиләне ашатып-эсереү, уны-быны йыуыу, өй таҙалау һәм йыйыштырыу менән дә ваҡыт һиҙелмәй ҙә үтеп китә. Иң иң көсөргәнешлеһе — ейәнемде уҡытыу. Дәреслек буйынса заданиелар биреп, фәлән сайттан кәрәкле мәғлүмәт ҡарағыҙ, фәлән тест эшләгеҙ, тигәнерәк эш булһа, еңелерәк булыр ине. Уҡытыусыларға дәрес алып барырға ҡушылған, улар дәрес итеп ойоштороп этләнә. Балаларҙың тик ултырғыһы килмәй, бер-береһе менән яҙыша, микрофонды ҡабыҙып тәртип боҙа башлайҙар. Минең ейәнемдең дә тик ултырғыһы килмәй, шуға «көтөүсе» янында тора. Ул арала төрлө яҡлап телефон шылтырай башлай. Өйҙә ултырғас, оло йәштәге әхирәттәр һөйләшкеһе килә. Ә мин — «дәрестә»… Яуап бирергә тырышам инде. Унан төрлө фәндәр буйынса төрлө сайттарға инеп, ҡушылған эштәрен эшләйбеҙ, контроль эштәр, яҙма эштәр, һүрәт төшөрәбеҙ.